Þessa dagana birtist skýrslan á fætur annarri þar sem flett er ofan af þeim sýndarveruleika sem ríkisstjórnir Framsóknar og Sjálfstæðisflokks héldu á lofti árin fyrir Hrunið með dyggri aðstoð Seðlabankans og Viðskiptaráðs . Afleiðingarnar urðu skelfilegar fyrir mikinn hluta íslenskrar þjóðar þar sem 10 þús. heimili urðu gjaldþrota , þúsundir launamanna misstu vinnuna og sátu í óviðráðanlegri skuldasúpu . Fjölmargir lífeyrisþegar horfðu á eftir ævisparnaði sínum hverfa úr íslensku bönkunum í leyndarbankabækur útrásarvíkinga á aflandseyjum . Eftir standa fjölmörg ummæli sem munu sannarlega verða áberandi í kennslubókum í grunnskólum framtíðarinnar . Þar má t.d. nefna ummæli sem Árni M. Mathiesen þáv. fjármálaráðherra viðhafði á Alþingi þann 17. mars 2007 sem endurspeglar afskaplega vel hið mikla andvaraleysi sem einkenndi viðhorf stjórnvalda gagnvart því hvert stefndi . „ Hér á Alþingi er fólk að tala sem sér bara ekki til sólar , það bara sér ekki til sólar fyrir einu eða neinu ....... Háttvirkur þingmaður sem hér galar fram í tekur meira mark á greiningardeildunum úti í heimi en þeim staðreyndum sem hér liggja ........ Ólafur Ragnar Grímsson forseti fór misserin fyrir Hrunið ásamt nokkrum ráðherrum víða um heimsbyggðina í einkaþotum fjármálamannanna og hrósaði íslensku útrásarvíkingunum fyrir áræðni þeirra . Þann dug og kjark sem einkenndi hina íslensku þjóðarsál og gerði Íslendinga svo sérstaka og stæðu framar öðrum þjóðum . Í þessu sambandi er oft vitnað í fræga ræðu Ólafs Ragnars Grímssonar forseta Íslands „ How to succeed in modern business . Lessons from the icelandic voyage “ þar sem hann var á ferð með helstu viðskiptamönnum Íslands að kynna útrásarvíkingana við opnun bækistöðvar Avion Group við Gatwick-flugvöll í Bretlandi þann 24. febrúar 2005 . Ólafur Ragnar forseti sagði í lok ræðu sinnar að Avion Group væri einstakt dæmi um afrek á heimsmælikvarða . Afbragðsgóða sönnun á hæfileikum íslenskra athafnamanna og lauk ræðu sinni með orðum sem hann að eigin sögn fékk lánuð frá Hollywood : „ You ain’t seen nothing yet . “ Það er fjallað sérstaklega um umsvif Ólafs Ragnars Grímssonar með hinum svokölluðu útrásarvíkingum í Rannsóknarskýrslu Alþingis í löngum kafla ( 8. bindi , bls. 170 - 178 ) um nauðsyn þess að forsetaembættinu væru settar „ siðareglur þar sem meðal annars yrðu ákvæði um það með hvaða hætti er eðlilegt að hann veiti viðskiptalífinu stuðning “ Einnig „ Þegar horft er til baka yfir þá atburði sem leiddu til hruns í íslensku efnahagslífi vekur þáttur forseta Íslands sérstaka athygli . Þótt stjórnkerfið í heild beri með margvíslegum hætti ábyrgð á því sem gerðist verður ekki hjá því komist að skoða embætti forseta Íslands sérstaklega , svo hart gekk forsetinn fram í þjónustu sinni við útrásina og þá einstaklinga sem þar voru fremstir í flokki . “ Viðskiptaráð Íslands birti kostulega skýrslu árið 2006 um stöðu íslensks efnahagslífs : „ Íslensku fyrirtækin sem leitt hafa útrásina á undanförnum árum byggja öll meira eða minna á þeim kostum og einkennum sem við teljum okkur hafa sem þjóð í augum útlendinga . Við erum lítil þjóð , vel tengd innbyrðis , erum fljót að átta okkur á stöðu mála , erum hugmyndarík , tökum ákvarðanir strax og lærum fljótt og örugglega af reynslunni . Markmiðið er að gera Ísland að samkeppnishæfasta landi í heimi . " Viðskiptaráð lagði til að íþyngjandi regluverki sem hvíli á viðskiptalífinu verði afnumið . Íslendingar ættu að láta vinda viðskiptafrelsis leika um sem flest svið hagkerfisins . Því meira sem frelsið væri , þeim mun meira svigrúm hefði viðskiptalífið til að vaxa og dafna . Viðskiptaráð leggur til að Ísland hætti að bera sig saman við Norðurlöndin enda stöndum við þeim framar á flestum sviðum . Ísland ætti þess í stað að bera sig saman við þau ríki sem standa hvað fremst á hverju sviði fyrir sig . Hann starfaði sem rafvirki á almenna markaðnum og hjá Ísal . Það slær mann hversu ofsafengin viðbrögð leiðandi stjórnmálaflokka verða þegar þess er krafist að farið verði að niðurstöðu þjóðaratkvæðagreiðslu þar sem 82% kjósenda vildu að náttúruauðlindir sem eru ekki í einkaeigu yrðu lýstar sem þjóðareign . Viðbrögð stjórnmálamanna og tiltekinna fjölmiðla segja manni að þar býr eitthvað að baki . Eitthvað sem þolir ekki dagsljósið . Og svo var tjöldunum svipt frá og ... Auðlindir í náttúru Íslands Nefnd formanna stjórnmálaflokka á Alþingi hefur nú samið sína eigin tillögu að grein um náttúruvernd í stjórnarskrá . Þessi tillaga gengur of skammt , meðal annars vegna þess að hún tryggir ekki með nægilega góðum hætti sjónarmið um sjálfbæra þróun . Guðmundur Gunnarsson er sex barna faðir í Grafarvoginum . Síðan við uppbyggingu starfsmenntakerfis í atvinnulífinu og fór þaðan því yfir í fagpólitíkina sem formaður Félags rafvirkja og síðar Rafiðnaðarsambandsins . Síðustu ár hefur hann unnið sjálfstætt m.a. við ritstörf . Mest lesið Fréttir Fréttir Mogginn líkir því að kalla sjálfstæðismenn spillta við hatursorðræðu Fréttir „ Ég vissi ekki að ég ætti mín mörk og réði þeim “ Gjaldþrota verktakafyrirtæki vann meiðyrðamál gegn sérfræðingi ASÍ Fréttir Áslaug Arna velur eftirmann Haraldar í embætti ríkislögreglustjóra Fréttir Mest lesið í vikunni Er ekki Áslaug Arna stórkostlegur dómsmálaráðherra ? Guðni Th. benti á tvískinnunginn í Afríkuveiðum Samherja „ Eins og að láta kalkún skrifa gagnrýni um þakkargjörðarhátíð “ Fréttir Fréttir Fréttir Vinnubrögð í andstöðu við barnaverndarlög í máli drengs með fjölþættan vanda Fréttir Mest lesið í vikunni Er ekki Áslaug Arna stórkostlegur dómsmálaráðherra ? Guðni Th. benti á tvískinnunginn í Afríkuveiðum Samherja „ Eins og að láta kalkún skrifa gagnrýni um þakkargjörðarhátíð “ Fréttir Fréttir Fréttir Vinnubrögð í andstöðu við barnaverndarlög í máli drengs með fjölþættan vanda